Konak Suljagića
<s>Konak Suljagića sa pratećim objektima nalazi se u Donjoj Špionici, općina Srebrenik, Bosna i Hercegovina.</s><s>Proglašen je za Nacionalni spomenik Bosne i Hercegovine.</s><s>Nacionalni spomenik čini objekat konaka sa pratećim objektima (pušnica, magaza, hambar, koš za kukuruz i staja).</s>

<s>Do sada nije utvrđeno kada je konak sagrađen.</s><s>U gruntovnim knjigama piše da je 1887. godine vlasnik kuće bio Dželal-beg Efendić.</s><s>Kuća i imanje u Donjoj Špionici je od 1917. godine vlasništvo Mula Jusufa Suljagića i Huse Suljagića, koji su bili nastanjeni u Ćehajama kod Srebrenika.</s><s>Porodica Suljagić je tokom korištenja izvršila nekoliko intervencije na objektu: izmjena prozora, vrata, krečenje, postavljanje lima između prizemlja i kata na fasadi na „prepuštenom“ dijelu, dograđena je nova etaža interpolacijom međukatne drvene konstrukcije kojom je visina magaze smanjena sa cca 3,00 m na cca 1,80 m. Sedamdesetih godina urađene su značajne izmjene u namještanju kuće.</s><s>Ranije tradicijski opremljen prostor, zamjenjen je novim namještajem, industrijski izrađenim na prostoru SFR Jugoslavije – kauči i polukauči, kredenac, ormar, štednjak na čvrstio gorivo (drvo), hladnjak, posuđe, posteljina.</s><s>Veza sa tradicijom zadržala se u zastiranju podova tkanim ćilimima(, u izgradnji visoke zemljane peći sa lončićima, te ručno izrađivanim musanderama jednostavnog oblika i manjih dimenzija, bez ukrasa.</s>

<s>U konaku se ne stanuje od 2002. godine, pa je unutarnjost zapuštena.</s><s>U graditeljskom smislu objekt se nalazi u dobrom stanju.</s>

<s>Prema tipologiji Muhameda Kadića, konak pripada tipu katne kuće sa prepustom (seoska čardaklija).</s><s>Konak ima prizemlje gabarita cca 10,10x6,60 m i kat, koji sa tri strane ima prepust za cca 40-60 cm.</s><s>Izvorni objekt imao je dva kata.</s>

<s>Reference</s>

<s>Nacionalni spomenici u Srebreniku
Kuće u Bosni i Hercegovini</s>

